sinarproject/legisdata huggingface dataset:
Pertanyaan 154: KISS
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MOHD SHAID BIN ROSLI (N12 JERAM)
Jawapan oleh: Y.A.B. Dato' Menteri Besar

Y.B. TUAN MOHD SHAID BIN ROSLI

Bagaimanakah status Insentif Peduli Rakyat KISS?

Adakah Insentif Peduli Rakyat KISS ini diperluaskan permohonannya agar lebih ramai permohonan dibuat?

Y.A.B. Dato' Menteri Besar

(a) dan (b) dijawab bersekali :-

Buat masa kini, Program Kasih Ibu Smart Selangor (KISS) masih diteruskan sebagaimana yang sedang dilaksanakan dengan jumlah penerima manfaat seramai 25,000 orang dari kalangan golongan ibu yang memenuhi kelayakan dengan peruntukan yang disediakan Kerajaan Negeri sebanyak RM62,000,000.00 bagi tahun 2020. Sebagai makluman Ahli-Ahli Yang Berhormat, pelaksanaan program KISS ini telah diperluaskan permohonannya melalui penambahan kuota penerima sebanyak 5,000 orang bagi tahun 2020, berbanding 20,000 orang penerima sahaja bagi tahun 2019 yang lalu, selain tiada lagi had kuota tertentu yang perlu dipenuhi untuk memberi ruang dan peluang kepada pemohon dari seluruh DUN di Selangor yang layak tampil membuat permohonan untuk turut sama menerima manfaat program KISS ini bagi meneruskan kelangsungan hidup mereka.